
NR. 2 


Perlehalsamadine 

Odontospiza caniceps 

Denne afrikanske pragtfinke er hidtil populært blevet kaldet Gråhovedet 
Sølvnæb også på tysk og engelsk. Sølvnæb hedder på latin som bekendt Euodice, 
og i en artikel på side 111 i Gef. Welt i juni nummeret i år, hvor E. H. Wol - 
ters omtaler Odontospiza caniceps , kalder han den for Euodice caniceps. Ifølge 
de seneste videnskabelige undersøgelser hører den ikke til Sølvnæbbene, men 
nærmere til Skadefinkerne. 

Den kendte zoolog og fugleliebhaver prof. dr. H. Steiner i Schweiz, har af 
videnskabelige grunde netop for at udforske slægtskabet hos Odontospiza for¬ 
anlediget, at et antal af disse sjældne og interessante fugle blev fanget af en 
fuglefanger i Mosambique og transporteret til Schweiz i efteråret 1961. 

Da den første unge af Odontospiza fødtes hos mig d. 25. februar i år og 
dagen efter desværre døde, lavede jeg en skitse af ganetegningen og sendte den 
til prof. Steiner sammen med forskellige oplysninger om mine Odontospiza til 
brug for hans undersøgelser. Senere fik prof. Steiner yderligere en nyfødt unge 
i formalinsprit fra mig samt flere oplysninger om fuglenes parringsdans, rede¬ 
bygning etc., og efter at ungerne var gået af reden, yderligere oplysninger om 
ungernes udseende, opførsel og udfarvning o. s. v. På basis af dette og hans 
iagttagelser med egne fugle, har prof. Steiner udarbejdet en systematik, efter 
hvilken Odontospiza caniceps kommer ind under Skadefinkerne, men som en 
speciel underart med Dværgskadefinken (Lemuresthes nana) fra Madagaskar 
som en underart under Odontospiza. Prof. Steiner tilføjer, at Odontospiza 
umuligt kan høre til Sølvnæbbene, men at han har måttet lade den komme 
ind under Skadefinkerne, dog som en særlig underart, da så mange ting hos 
Odontospiza er anderledes, og han foreslår, at man, på grund af dens egenart 
og det særlige kendetegn med de små hvide fjer, der sidder som perler på den 
nederste del af kinderne og på strube og hals, ændrer navnet til PERLEHALS- 
AMANDINE, tysk Perlhals-Amandine, engelsk Pearlthroated Mannikin. 

Størrelsen på den voksne fugl er ca. 11 cm. og formen er langstrakt, fuglen 
virker elegant. Farverne minder en del om Bæltefinkernes, bortset fra de små 
hvide fjer, der fra underkanten af øjet går ned over kinderne, struben og hal¬ 
sen. Den øvrige del af hovedet har en dyb grå farve, der går helt ned til ryg¬ 
gen; næbbet er også gråt med mørkere overnæb og lidt lysere undernæb. 
Brystet har en varm, køn brun farve, som toner over i beige på bugen; ryggen 
er også smukt brun og bagryg, overhaledækfjer og underhaledækfjer hvide. 
Svingfjer og halefjer er sorte, benene mørkt hornfarvede, øjet sort. I »Die 
Prachtfinken« af dr. Joachim Steinbacher og H. E. Wolters står på side 116 

om Odontospiza, at hoved og hals er grå med hvide fjer i panden, det er for¬ 
kert, de hvide fjer begynder først under øjnene og går nedefter og panden er 
derfor ren grå. 

Takket være Curt af Enehjelm, som på en rejse til Rom havde set importen 
i Schweiz, fik jeg allerede omkring 1. november mine forste Odontospiza. Im¬ 
portøren udbød fuglene som første indførsel til Europa, men i det engelske 
fugleblad »Foreign Birds« for marts/april i år skriver Mr. /. /. Yelland fra 
London Zoo om Odontospiza, at så vidt ham bekendt, har den ikke været im¬ 
porteret udover i 1929-30, hvor fuglehandler De Von i London havde nogle, og 
at der på det tidspunkt var 4 stk. i London Zoo. Han mener ikke, at Odonto¬ 
spiza har været opdrættet i England, men ved ikke, om den har været opdræt¬ 
tet i det hele taget. 



Umiddelbart efter, at jeg havde fået fuglene, forøvrigt sammen med nogle 
par af Violetbuget Granatastrild (Granatina ianthinogastcr) y vildfangede 
Zebrafinker og andre sjældenheder, forsøgte jeg at finde ud af deres køn, og 
jeg bemærkede, at nogle af Odontospiza havde en mørkere brystfarve end 
andre. En af dem med lysere brystfarve var sloj \ed ankomsten og dode kort 
efter, jeg obducerede den og konstaterede, at det var en hun. Jeg sorterede så 
alle Odontospiza efter brystfanen, og indtil nu har det vist sig at stemme, at 
hannen har en dybere brun farve på brystet end hunnen. Desuden har hannen 
en velklingende sang, som foredrages med hovedet strakt skråt opefter og med 
åbent næb, som bevæges under sangen. 

I slutningen af november syntes jeg, at fuglene så ud til at være i god kon¬ 
dition, og jeg valgte så en han ud, som virkede stærk og aktiv. Den blev sat 

i en voliere af størrelse ca. 250 x 80 x 60 cm i min fuglestue. I volieren gik 
i forvejen ynglepar af Peales Papegøjeamandine, Malet Astrild og Goulds- 
amandine. Ca. en uge senere blev en Odontospiza hun sat ind i volieren, og 
hannen var straks interesseret og begyndte omgående at slæbe kokostrevler op 
ovenpå en rede med trælåg. Hunnen fløj op i et buskads, jeg havde lavet i den 
ene ende af volieren til brug for bl. a. Peales, og der sad hun og kaldte på ham. 
Lidt senere så jeg hannen hoppe på pinden på omtrent samme måde, som 
man ser f. eks. hannen hos Lille Skadefinke gøre det. Det blev dog ikke til 
noget rigtigt med redebygningen, og tilsidst tog de en gammel rede i besiddelse, 
forøvrigt netop den, som Peales Papegøjeamandine havde benyttet første gang 
de ynglede hos mig. Jeg har senere konstateret også med andre par af Odonto¬ 
spiza, at de almindeligvis overtager gamle reder, der er bygget, og selv kun 
bygger sparsomt og væsentlig med grovere materialer såsom risrod og stang¬ 
mos m. m. 

Den 22. januar (62) opdagede jeg, at Odontospiza-hunnen havde den karak¬ 
teristiske facon, der betyder, at hun skulle lægge æg, og den 26. januar lå det 
første Odontospiza-æg i den forhenværende Pealesrede. Næste dag kom der 
intet æg, men den 28. var der 2 æg. Det blev dog ikke til mere, og der blev 
heller ikke ruget, så jeg fjernede æggene. De var kridhvide i skallen, som var 
ret tynd, og blommen sås tydeligt igennem. Størrelse ca. 16 x 10 mm. 

Fuglene gik omgående i gang igen, og den 5. februar var der 1 æg og den 
9. februar 5 æg. Dennegang blev der ruget, men mærkeligt nok var det mest 
hunnen, der var på reden, og når hannen en sjælden gang overtog jobbet, var 
det kun for nogle minutter. 

Den 25. februar foretog jeg redekontrol medens hunnen var ude et øjeblik, 
og jeg konstaterede, at der var unge(r), men allerede næste dag var det tyde¬ 
ligt, at der var noget galt. Senere på dagen fik jeg lejlighed til at undersøge 
reden nærmere, og det viste sig, at der var en død unge, som ikke havde været 
madet og sandsynligvis derfor var død af sult. Den døde unge blev fjernet, og 
nogle dage senere også de resterende æg, som parret ikke mere interesserede 
sig for. Begge fugle overnattede altid i reden og opholdt sig også der en del af 
dagen, og allerede den 3. marts var der igen 1 æg. Denne gang havde jeg be¬ 
sluttet ikke at forstyrre fuglene med redekontrol, og fik derfor ikke konstateret, 
hvormange æg, der blev lagt, eller hvornår fuglene begyndte at ruge fast, men 
jeg bemærkede, at under denne rugning skiftede han og hun, som det er nor¬ 
malt hos pragtfinker, og var også ofte på reden samtidig. 

Den 24. marts havde jeg på fornemmelsen, at der var unger, og da parret 
var ude et øjeblik, stak jeg fingeren i reden og mærkede, at der var levende 
unger. 

Foderet havde hele tiden bestået af hirsesorterne Senegal, Algier, Japan, hvid 
og kolbehirse, desuden Kanarie, græsfrø og Negerhirse. Hver dag blev der 
givet friskt, spiret frø (gul, hvid og Japanhirse), og som opmadningsfoder 

hakket, hårdkogt æg tilsat »Claus Aufzuehtsfutter« og desuden gammelt 
franskbrød opblødt i skummet mælk tilsat vitaminer. Melorme blev taget med 
stor begærlighed, og efterhånden som ungerne voksede, steg forbruget kraftigt, 
og jeg havde indtryk af, at ungerne for en stor del blev madet op med melorme. 
Parret opholdt sig meget i reden, men så snart jeg gav melorme, kom de straks 
ud, det var som om de havde en sjette sans, og var en af dem ude og så, at jeg 
var ved at gøre forberedelser til at give melorme, floj den på gitteret og var 
meget utålmodig. 

Så snart melormene var spist, gik de som regel omgående i reden, og jeg 
pi øvede af og til, om jeg kunne høre ungerne tigge, men der kom tilsynela¬ 
dende ikke en lyd. Når begge var af reden, stak jeg af og til fingeren ind for at 
mærke, om der stadig var liv i ungerne. 

Den 1. april sent på aftenen hørte jeg for første gang ungerne i reden tigge, 
da de blev madet. Lyden var uhyre svag, og lige straks troede jeg at det var 
Gouldshannen, der sang, men da jeg lagde øret tættere til reden, horte jeg 
tydeligt, at lyden kom derfra. 

Senere var flere par Odontospiza sat i gang i volierer af tilsvarende stør¬ 
relse, og også der viste det sig, som for nævnt, at de med forkærlighed benyt¬ 
tede reder, der var bygget af andre fugle. Jeg konstaterede kuld på fra 3 op til 
9 æg, og hos et af disse par var der den 5. april 2 unger, som desværre dode 
uden at \ære madet. 

Medens Odontospiza par nr. 1 rugede, havde jeg letsindigt sat et par Violet- 
bugedc Granatastrilder i samme voliere, fordi jeg havde indtrykket af, at de 
ville i gang, og jeg mente, at forholdene netop i den voliere egnede sig særligt 
for dem. De valgte buskadset, hvor Odontospiza havde rede, og begyndte at 
b\gge i nærheden med det resultat, at de på et vist tidspunkt, medens ungerne 
hos Odontospiza var små, ikke tillod forældrene at komme i reden, og til min 
ærgrelse måtte jeg tage de Violetbugede ud, de var ellers lige ved at gå i gang. 

Fredag er fast rengøringsdag hos fuglene, og selv om jeg ikke turde gore 
rigtigt rent i volieren hos Odontospizaparret. der havde unger, tog jeg dog det 
værste og stroede derefter lidt friskt sand på bunden. Stor var min forskræk¬ 
kelse, da jeg lidt efter så Odontospizahannen spise en del sand og med masser 
af sand omkring næbbet gå i reden til ungerne. Jeg så ham i tankerne fylde 
ungerne med sand og forestillede mig de ulykker, det kunne fore med sig, og 
næste dag, da jeg fik lejlighed til at foretage kontrol, stak jeg med rystende 
hånd fingeren i loden og ventede at finde dem kolde og livlose. Min glæde 
kan ikke beskrives, da jog mærkede varmen fra ungerne og foltc, at de be¬ 
vægede sig livligt. 

Omsider nærmede tiden sig, da jeg mente, at ungerne ville gå af reden. 
Den 14. april er vores datters fodselsdag, og nogle dage forinden havde jeg 
overmodigt lovet hende, at ungerne ville gå af reden på hendes fødselsdag. 
Heldet var med mig, den 14. april kl. 9,45 var de 2 forste unger ude og kl. 

11,15 den tredie på pinden. Forældrene var ret nervose og tilsyneladende be¬ 
kymrede for ungerne, som fløj noget ubehjælpsomt omkring, og det viste sig, 
at den ene af ungerne ikke var i stand til at flyve op på pindene, når den først 
\ar kommet på gulvet. Jeg lavede så et system af pinde som en slags trappe, 
og på den måde gik det lidt bedre; jeg opdagede dog senere, at denne unge 
havde en noget defekt vinge og desuden var det ene ben skævt, så den har 
stadig noget besvær med at komme op på pindene. 

Da jeg så ungerne ude første gang, slog det mig helt spontant, at de min¬ 
dede om Dværgskadcfinken fra Madagaskar, og det viser sig jo nu også, at 
\idenskaben mener, at de er beslægtede. Ungernes farver er blegere og mere 
udviskede end hos de voksne, og hoved og hals er ensfarvet grå, helt uden de 
små Inide fjer, som virker så flatterende på den voksne Odontospiza. Samme 
dag som ungerne gik af reden, var Ryder-Tonnesen på besøg hos os og så un¬ 
gerne, og den 18. april var Aage V. Nielsen her og så ungerne blive madet af 
forældrene. 

Ungerne blev madet ret længe efter udflyvningen. I reden var ungernes 
stemme svag når de tiggede, men efter udflyvningen var stemmen kraftigere, 
og skal man beskrive lyden med bogstaver, må det blive noget i retning af 
drrrr zirp. Når ungerne skal mades, sætter de sig i horisontal stilling på pin¬ 
den med hovedet strakt frem eller drejet og lidt opad, og samtidig hæver de 
begge vinger lidt og sitrer med dem og udstøder den førnævnte lyd drrrr zirp, 
drrrrr zirp o. s. v. 

Allerede d. 27. april, da ungerne kun havde været ude i ca. 14 dage, så jeg 
en af ungerne hoppe på pinden som en voksen han, og samme dag så jeg den 
synge i den karakteristiske stilling med hovedet strakt fremad og åbent næb. 
Jeg så kun at den sang, for lyden var så svag, at jeg ikke kunne høre den. 

Den 19. maj opdagede jeg for første gang, at de 2 af ungerne var begyndt 
al få de små hvide fjer, og allerede den 8. juni, da ungerne var 11 uger gamle, 
havde disse to alle de hvide fjer på kinder, strube og hals nøjagtig som de 
voksne Odontospiza. Det viste sig senere, at de to tidligst udfarvede begge var 
hanner, den tredie, som var længere om udfarvningen, formoder jeg er en hun. 

Som før nævnt, har jeg haft flere par Odontospiza i gang, og også haft unger 
flere gange, men på et eller andet tidspunkt er fuglene holdt op med at made, 
så det er kun lykkedes mig at få disse 3 unger på pinden ved naturopdræt. Dog 
har jeg forsøgt at redde noget, der ellers ville være gået til, ved enten at lægge 
æg eller unger under Mågefinker, men resultatet har været magert, idet jeg 
kun har opnået 2 selvstændige unger ialt. På anden måde har det dog haft sin 
betydning, idet jeg på den måde bedre har kunnet studere ungerne under op¬ 
væksten. 

Prof. Steiner har for nylig også haft unger af Odontospiza, men også her 
undlod forældrene at made ungerne, og de døde derfor af sult. 

I betragtning af, at Odontospiza sikkert er sjælden i sit hjemland, var det 

eu relativ stor import, der kom til Schweiz i efteråret 1961, men jeg tror ikke 
vi skal regne med nye importer af denne fugl foreløbig. Efter ovenstående op¬ 
levelser med opdrættet mener jeg ikke, at den er, hvad man kalder let ynglende, 
og før eller senere vil der blive vanskeligheder med at holde arten vedlige. Den 
ser ud til at være forholdsvis villig til at lægge æg og også til at ruge, men ab¬ 
solut ikke særlig villig til at made ungerne, og den sidste udvej med at lade 
Mågefinker overtage madningen har i hvert fald hos mig ikke været nogen 
succes. Det må derfor anbefales alle interesserede fuglevenner at passe godt på 
den bestand der findes, så vi længe kan blive ved med at glæde os over at have 
denne sjældne, smukke og interessante pragtfinke i vore bure og volierer. 

København, juli 1962. 

Angående ganetegninger af henholdsvis Sølvnæb, Skadefinke og Odonto- 
spiza, var det min hensigt at bringe dem sammen med artiklen, men desværre 
lykkedes det ikke. Jeg skal prøve at skaffe dem frem til september-nummeret, 
det vil sikkert interessere en del af læserne at studere disse tegninger nærmere. 

W. L. 

Det skal anføres, at også slagter Carl Nielsen , Køge, har haft gennemført 
opdræt. A.-M. 


PERLE HALS-AMADINE 

Flere læsere har forespurgt om der ikke kunne komme en artikel om 
Perlehals-amadinen, Odontospiza caniceps. Imidlertid har jeg ingen er* 
faring og ved derfor intet bedre end at gentage Walther Langbergs 
udmærkede artikel fra 1962 - så meget mere er det berettiget da dette 
blad er udgået, så derfor gentages det »in extenso«. 

Man har hævdet, at denne fugl er helt ubeskrevet, og man har delvis 
ret. I den tyske »Vogel in Kåfig und Voliere« er det sidst udkomne 
hefte af 2. bind lige netop påbegyndt omtalen. 

Men så er den på side 130/31 i Curt af Enehjelms bog om Pragtfinker¬ 
ne omtalt og det er med dens nye navn Lonchura griseicapilla - så mon 
ikke alt dette sammenholdt vil dække interesserede fuglevenners be¬ 
hov. A.-M. 

STRØTANKER I AUGUST 

Vældigt opmuntrende at læse »Stuefuglene« for august 1972, man kan 
lide det eller ej, men alle redaktører af specialblade klager over stof¬ 
mangel; dette er vel tiderne der gør dette, hellere nyde end yde. 

Dette er vel svært at kapere, men hvad kan eller vil man gøre ved del? 

Holde møder og blive enige om at hjælpe redaktøren? Næppe, da det 
sikkert bliver ved løfterne. 

Er vore møder for kedelige? Sikkert ikke, da vi heldigvis har nogle 
vældigt dygtige specialister til at holde foredrag, vise film og lysbille¬ 
der Hvad kan grunden så være, ja, vi glemmer måske, at der stadig 
kommer nye medlemmer, der ikke er så velbevandrede i at holde fug¬ 
le, disse blivei måske skræmt af den lidt højtidelige stemning, snakken 
om fugle de aldrig har set eller hørt om, der spørges forsigtigt om pri¬ 
ker, og så er munden lukket. Hvordan kan det være, at priserne stiger 
i takt med hvor mange præmier man har fået på udstillingerne? Nogle 
af præmierne er jo købt, forstået på den måde, at man har købt avls¬ 
fugle, der giver netop de fugle man får i 1. klasse, nemlig de domesti- 
cerede arter. 

Hjemmebedørnmelsen svigter i antal af fuglehold, ja, men er der noget 
at sige til dette. Mon ikke sporene skræmmer, jeg er helt sikker på, at 
den kendte kanariemand, der for nogle år siden meldte sit fuglehold til 
hjemmebedømmelse, aldrig vil anmelde igen, jamen hvorfor? Ved kri¬ 
tikken fik han af kritikeren, undskyld dommeren, at vide der ikke var 
grønt hos fuglene, kanarier æder meget grønt, man kan ikke have græs 
i volierebunden, og at alle, der kender vedkommende kanariemand, ved 
han bruger 1/3 af sin have til at dyrke grønt i til sine fugle, så de får* 
grønt hele året, så derfor kommer han ikke igen. 

For mit eget vedkommende skal jeg heller ikke have hjemmebedørn- 
melse, hvorfor? Har prøvet, kan lide at have fugle, mange arter blan¬ 
det, måske for mange efter specialisternes mening. Jeg har et fuglehus 
på 2x3 m og en voliere på 7*2x3 m, denne bliver i det tidlige forår for¬ 
synet med afskårne tujatoppe, disse sættes langs bagsiden af volieren, 
så de danner en tæt hæk, om efteråret er tujaerne meget brune, men 
stadig effektfulde, nemlig at give fuglene ro til at yngle; det er sikkert 
ikke kønt, men det er opdrættene der tæller. 

Jeg har haft amherstfasaner, dværgvagtler, sodbrunhovede dværgpape¬ 
gøjer samt et antal småfugle gående sammen; jeg vil ikke anbefale, 
hvis ikke der bruges meget tid til iagttagelse af fuglene. Sådant et fug¬ 
lehold vil sikkert få nogle til at stejle, ja, men der kom opdræt af fasa¬ 
ner, vagtler, dværgpapegøjer, blåhovede sommerfuglefinker, guldbry¬ 
stede og olivengrønne astrilder. Så hellere få fuglene bedømt på en ud¬ 
stilling med kommentarer om opdrættet, end få at vide, at man ikke 
skal blande sit fuglehold. 

Et andet år var der f. eks. skadefinker, skælduer, 2 arter klerkefinker, 
rødhovedet amadine plus mange andre småfugle, der kom opdræt af 
amadine, skadefinke, flere opdræt af småfuglene samt af skælduerne, 
a propos skælduerne, disse var meget vilde, lagde æg flere gange, re¬ 
derne blev sløret, ingen unger den sæson, duerne i kælderen om vinte¬ 
ren; en dag kom sønnen med en stærekasse han havde lavet i skolen, 
den skulle ind i kældervolieren, en dag var skælduehunnen væk, den 
havde bygget i stærekassen. Nu blev fuglene skilt, og da foråret kom, 

blev stærekassen sat ud i den store voliere, duerne gik i den, og der 
kom unger. 

Jeg har mange fugle, fugle der ifølge »gamle« opdrættere ikke kan gå 
sammen. Jeg gør det måske af trods, det må kunne lade sig gøre hvis 
Volieren er tæt beplantet, og det har kunnet lade sig gøre - men det 
kræver, at man har tid til at sidde nogle timer hver dag for at følge 
fuglene engang imellem har det været nødvendigt at flytte særlig ag¬ 
gressive fugle, men det har været dejligt at følge fuglene, at se dem få 
unger; der har været mange gennem årene, bl. a. et verdensopdræt, og 
så hellere sende sine fugle til udstilling, få en kritik og måske et klap 
på skulderen af dommerne for velplejede fugle med opdræt, end at få 
at vide, at danske duer som naboer til fugleholdet ikke er godt, monj 
kritikerne, undskyld »dommerne« er klogere end fuglene, fordi fuglene 
var ligeglade, de fik nemlig unger. 

Dette er skrevet i en smule irritation over det kolde august-nummeit 
af Stuefuglene; når udstillingerne er overstået, kan der komme en ar¬ 
tikel om »så gik der atter en sæson«. Egon i Helsingør. 

Kære Egon! Stuefuglene kommer ikke til at mangle stof sålænge jeg 
har en kuglepen - men for alsidighed og variation overfor læserne, kun- 


F. F. F. Jubilæumsfest 

Kl. 8,00: Kransenedlæggelse ved stifteren Fr. Ranje’s urne. 

Kl. 10-12: Reception i vort sædvanlige mødelokale Set. Andreasorde- 
nens Selskabslokaler, Frederiksberg allé 11. 

Kl. JS,30: FESTAFTEN 

på »Den Gyldne Fortun«, Ved Stranden 18. 

Middag: 

Suppe - Sherry 
Steg - Rødvin 
Dessert - Madeira 
Kaffe 

Billet kræves. (Medlem + ledsager) Pris kr. 40 pr. kuvert. 

Kl. 20,30: FESTAFTEN. - Gratis adgang. 

Velkomst. 

Udnævnelse af æresmedlemmer. 

Festtale. 

Hilsener. 

Underholdning ? 

Afslutning. 


Bestyrelsen. 

ne en anden ordstilling og nyt glosevalg give en fornyelse - og en god 
bog komme på et tørt sted, det var tanken med artiklerne. 
Bedømmelsen er en gammel sag - nu er bedømmelse jo altid prekær,, 
ingen ved det bedre end den, som selv har fungeret, og her er det så 
heldigt at netop du og den mand, du sigter til, samt den anden, som 
protesterede, er mine elever, og I dømmer altså selv, og når man selv 
dømmer andre, må man også bøje sig for bedømmelsen af ens egn© 
faciliteter. Jeg er en af de få, som på en udstilling har fået et nummer 
sendt hjem af dyrlægen - men jeg er ikke bitter. Om svineri i volierer¬ 
ne har et hold besøgende skrevet i deres lokale blad, men jeg har al¬ 
ligevel haft 3 foreninger på besøg i år. 

Men det gør godt at få luft, så hvis mit hjertesuk har virket sådan, var 
det da godt, det kom i bladet. AM. 


F. F. F. ordinære generalforsamling 

afholdes tirsdag den 14. november 1972 kl. 20 
i Set. Andreasordenens Selskabslokaler, Frederiksberg allé 11. 

DAGSORDEN: 

1. Valg af dirigent. 

2. Årsberetning. 

3. F. F. F. og Samarbejdet mellem danske Fugle¬ 
foreninger. 

4. Årsregnskab. 

5. Forslag fra bestyrelsen. 

1) Forslag om at kassebeh. hos kassereren 
forhøjes. 

2) Forslag til 3 æresmedlemmer. 

6. Forslag fra medlemmerne. 

7. Bestyrelsesvalg. 
afgår: 

Formanden Albrecht-Møller. 

Mogens Pedersen. 

Nauta-Ridderstrøm. 

Valg af bestyrelsessuppleanter, 

1) P. Lychow Poulsen. 

2) Ole Nielsen. 

8. Valg af revisor: 
afgår: 

P. Frandsen. 

Suppl. O. Mikkelstrup. 

9. Eventuelt. 


Herefter, hvis tiden tillader det, ANDESPIL. Bestyrelsen. 

Fuglemarked. 

Der afholdes fuglemarked lørdag d. 11. november 1972 i Energihallen, 
Energivej (sidevej til Darumvej) fra kl. 14,30-18,00 i Esbjerg. Her mø¬ 
des medlemmer fra de tre syd- og sønderjyske fugleforeninger med de¬ 
res unger, som de har fået i årets løb og som så enten bliver solgt eller 
byttet. 

Alle er velkommen, også fra andre foreninger. 

Foreningen for Fuglevenner i Sydvestjylland . 


Landsforeningen * 

FORENINGEN FOR FUGLEVENNER 
Stiftet 1922 
POSTGIRO 1385 

Formand: J. L. Albrecht-Mølier, Christen Koids allé 1, 2770 Kastrup. 

Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 

Kasserer: J. Ulriksfeldt, Beatevej 23, 2500 Valby. Tlf. (01) VA 7743. 

Sekretær: F. Nauta-Ridderstrøm, Peter Bangsvej 58, 1. th., 2000 Kbhv. F. 

Best.mdl.: Peter Westenholz, Hvidørevej 49, 2930 Klampenborg. 

Telefon (01) OR 3526. 

Bisidder: Aage V. Nielsen, Thorupgård allé 32, 2720 Vanløse. 

Telefon (01) 716140. 

NÆSTE MØDE: Tirsdag d. 14. november kl. 20 i Set. Andreasordenens 
Selskabslokaler, Frederiksberg allé 11. 

EMNE: Ordinær generalforsamling og andespil. 

Foreningens møde den 10. okt. blev af formanden indledet med følgen¬ 
de ord: »Undtagelsesvis begynder vi præcis i aften, for foredragsholdc- * 

ren er meget dyr og så må vi jo udnytte ham mest muligt«. Denne om¬ 
gåelse af sandheden var begrundet i det faktum, at vor svenske gæst 
efter forevisningen af sin film, skulle pakke alt sit apparatur ned i sin 
bil og derefter nå færgen i Dragør til kl. 22,30. 

Det blev oplyst forsamlingen, at vort nye emblem skred raskt fremad, 
og ined hensyn til jubilæumsplatten, skulle fremsendelse kunne påbe¬ 
gyndes i den kommende uge. 

Dernæst blev hr. Jan Hogberg budt velkommen og ordet blev overladt 
ham. 

Tilhørerne fik løfte om, at han nok skulle tale langsomt og tydeligt, og 
hvis et enkelt ord skulle volde vanskeligheder, ville en afbrydelse være 
velkommen. 

I sin indledning til filmen fortalte J. H. om sine oplevelser på rejser i 

Afrika og Australien, hvortil han var rejst for at studere henholdsvis 
løver og papegøjer. Et syn, der stadig stod uudsletteligt i hans erin¬ 
dring var en sværm Rosakakaduer (300 stk.), der var fløjet lige hen¬ 
over hovedet på ham. I denne forbindelse fortalte han også, at han 
havde forsøgt at få et par kakaduer med sig hjem på den lovlige måde. 
Dette blev dog afslået med den begrundelse, at det ville være en trus¬ 
sel mod fauna'en i Australien - at man holder konkurrencenedskydning 
af samme fugl betyder åbenbart ikke nogen belastning på naturen. 
Det bør bemærkes, at de kakaduer, der skulle have været udført, var 
opi ødte i voliere hos en fugleliebhaver. 

Ved sin ankomst til Indien fortalte J. H. sine kontakter i New Delhi, 
at hans største mål var at følge og filme tigre i de naturlige omgivet 
ser. Jaså, sagde een af disse, hvor mange år har du tænkt at det skulle 
vare? Det var for J. H. et chokerende spørgsmål, for der var ikke tale 
om års varighed af opholdet, højst nogle måneder. En anden fortalte 
om sit arbejde med fotografering til en bog og sagde: »Jeg har arbej¬ 
det med dette i flere år og har kun opnået et par enkelte snap-snots«. 
Men trods alle negative tidender, drog J. H. ud med sit arbejdshold og 
hjembragte alle tiders skønne film, ined mange pirrende billeder. En 
vild elefants pludselige opdukken på dyrevekselen - en flok vandbøfler 
antiloper - et næsehorn samt et utal af forskellige store og små fugle. 
Også i Indien er civilisationen og dermed forureningen gået »over sine 
bredder«, og mange dyr lever i dag på grænsen til uddøen, så selv i re¬ 
servaterne er det vanskeligt at komme de få individer på rigtigt »skud¬ 
hold« med et filmkamera. Det tog således over tre uger, før han mødte 
det første tigerspor - det var den indiske fører, der opdagede et par 
græsstrå, der var knækkede på en særlig måde, og han sagde, at det 
ikke var over to timer gammelt; det tog dog næsten tre timer, gennem 
flere tykke buskadser, hvor grenene næsten rev dem ned fra elefantens 
ryg. Ingen sagde eet eneste ord, men pludselig tog føreren fat om J.H.s 
håndled og pegede - fra buskadset stirrede et gloende øje - det var det 
lykkeligste øjeblik på turen, men det var ikke det sidste. Efter nogle 
spændingsfyldte minutter rejste tigeren sig knurrende og forsvandt i 
buskadset. Elefanten fuglte efter, men senere forsvandt tigeren bag 
nogle sten i en udtørret flodseng. Det næste møde blev ikke mindre 
dramatisk; denne gang var det en huntiger og hendes to næsten fuld¬ 
voksne unger - de fulgte efter i en forholdsvis sikker afstand, men plud¬ 
selig, da elefanten brød ind i et krat, hørtes en advarende knurren, og 
der lå de tre smukkeste eksemplarer af racen og solede sig. Den ene 
af ungerne rejste sig snerrende og gjorde front mod elefanten; en na¬ 
turlig handling i en sådan situation er for elefanten at beskytte sin 
snabel, og det gjorde denne så brat, at alle på dens ryg nær var faldet 
ned til rovdyrene - samtidig sprang tigeren, men på grund af elefan¬ 
tens manøvre forfejlede den sit spring - ellers havde min tilstedeværel¬ 
se her i dag været noget problematisk, var J. H.s ord om denne situa¬ 
tion. En meget gammel opfattelse om katte blev revideret her i denne 

film - tigeren tager, på grund af varmen, ofte bad i stillestående vand¬ 
huller. 

Filmen varede i godt 40 minutter og viste os foruden dyrelivet også 
en hel del situationer fra det lejrliv, man må leve under en sådan eks¬ 
pedition. En lille morsom scene viste, hvordan en lille abeunge, der 
blev holdt som kæledyr, i sin ejers fravær om dagen, havde en hund 
som »babysitter«. 

Det var virkelig en stor oplevelse at høre og se Jan Hogbergs rejseop¬ 
levelser, og endnu engang må jeg på foreningens vegne udtrykke min 
beklagelse over det lille fremmøde - ca. 25 medlemmer - de, der ikke 
kom til denne aften, er gået glip af en virkelig oplevelse. 

En meget varm tak rettes til Jan Hogberg for denne aften - personligt 
så jeg gerne filmen en gang til. FnR. 

ROSKILDE OG OMEGNS FUGLEFORENING 

Medlemsmøde 4. oktober. Fuglevennen i Nykøbing F. havde sendt et 
brev med tak for god behandling på voliereturen 17. september. Dette 
læste formanden op efter sin velkomst. Derpå fik Sv. A. West ordet til 
et meget belærende foredrag om insektædende fugle og foderemner til 
disse. Der blev noteret en hel del, især blandt de nyere medlemmer. 36 
var mødt frem. F. Dueholm . 

FUGLEVENNERNE AARHUS 

afholder næste møde den 9. november på Østergades Hotel kl. 19,30. 
Emne: Hr. Gustavsen, Malling, vil fortælle om konservering. 

NÆSTVED FUGLEVENNER 
afholder følgende møder i november: 

9. november: Jens Chr. Larsen, Frederikssund, holder foredrag om pa¬ 
pegøjer, parakitter og Ioner. 

23. november: Kammeratskabsaften. 

Møderne afholdes på Kvægtorvet og begynder kl. 19,30. 

SAMARBEJDET MELLEM DANSKE FUGLEFORENINGER 

MØDELISTE for november 1972. 

1. Foreningen for Stuekultur Assens, præmieuddeling, Hotel Lillebælt, 
onsdag kl. 20. 

1. Silkeborg Fugleforening, møde. 

2. Stuekulturs Fuglevenner, generalforsamling iflg. lovene. Valby sko¬ 
le, værelse 13, Rughavevej, torsdag kl. 20. 

2. Helsingør Fuglevenner, møde, Færgegården, torsdag kl. 19,30. 

6. DKK (Kanarieklubben), møde, Sprogforeningen, Rømersgade 23 st. 
mandag kl. 19. 

6. Roskilde og Omegns Fugleforening, møde, RB.s Klubhus, Møllehus¬ 
vej, mandag kl. 19,30. 

9. Holbæk og Omegns Fugleforening, møde, Hotel Isefjord, torsdag 
kl. 19,30. 

9. Næstved Fuglevenner, møde. 

13. Stuekulturforeningen af 1960, Frederikssund, film om Waldsrode 
Fuglepark, Bancospil, Ungdomshuset, Kocksvej, mandag 19,30. 

13. Vestsjællands Fugleforening, møde, Højskolehjemmet, Set. Mik- 
kelsgade 15, Slagelse, mandag kl. 19,30. 

13. Vestegnens Fugle forening, møde. 

14. Stuekultur for Nakskov og Omegn, møde, Forsamlingsbygningens 
store sal, tirsdag kl. 19,30. 

14. Frederikshavn Fugleforening, møde, Bechs Hotel, tirsdag kl. 20. 

14. Foreningen for Fuglevenner, København, generalforsamling, Set. 
Andreasordenens Selskabslokaler, Frederiksberg allé 11, tirsdag kl. 
20 . 

15. Odense, møde. Kongreshuset, Asylgade, onsdag kl. 19,30. 

15. Svendborg og Omegns Fuglevenner, møde, Svendborg Borgerfor¬ 
ening, onsdag kl. 19,30. 

20. Foreningen for Fuglevenner. Jubilæumsarrangement, se side 26. 

20. Københavns Fugleforening, møde. Folkets Hus, Jagtvej 69, mandag 
kl. 19,45. 

21. Søborg Stuekultur . møde, Egegårdsskolen, Ræveholmen. 

25. Stuekulturs Fuglevenner, Jubilæums- og præmieuddelingsfest. Råd¬ 
huskælderen, Frederiksberg Rådhus. Tilmelding til bestyrelsen. 

27. Stuekulturforeningen af 1960, Frederikssund, foredrag ved Flem¬ 
ming Petersen, Næstved, Ungdomshuset, Kocksvej, mandag kl. 19,30 

FASTLAGTE UDSTILLINGER 1972: 

3 - 5. Ringsted Fugleforening, Benløse Kro. 

3. - 5. Vestegnens Fugleforening, Biblioteket »Kernen«, Brøndbyøster. 

4. - 5. Fuglevennen for Viborg og Omegn, Sdr. Bydels Forsamlingshus, 

Lyng vej. 

4.- 5. Jydsk-Fynsk Kanarie Klub, K. F. U. M., Horsens. 

17.-19. Stockholms Burfågelforening, Samarbejdsudstillingen 1972, Mar 
morhallerne ved Stureplan. 

25.-26. D. U. K.s Landskåringsskue, Hvidbjerg, Neergårds allé 6, Kø¬ 
benhavn Hvidovre. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren . 

Bytte: 0,3 ceresfinke ønskes byttet mod 3,0. 0,2 brunbrystet sivfinke øn¬ 
skes byttet mod 3,0. 

C. af Enehjelm, Sdr. Kirkeby, 4800 Nykøbing F., tlf. (03) 84 82 69. 

Sælges: 2,2 turkis, 2,2 bourks, 2,2 splendid, 2,1 elegant. Alle fra 1972. 

Villy Poulsen, Solvænget 17, 5610 Assens, tlf. hverd. 8-16, (09) 71 23 13. 

Farvekanarier sælges: På grund af nedskæring af mit fuglehold, sælges 
ca. 20 stk. kanarier i farverne: rødorange, kobber, sølv- og guldisabel. 
Alle med D.F. ring og fra indendørs voliere. 

Aksel Mortensen, Fyrvejen 5, 7900 Nykøbing Mors, tlf. (07) 72 08 77. 

Sælges: 2,2 bankivahøns 72 (junglehøns) pr. par 150 kr., 1,0 påfugl 71 
150 kr., 1,0 swinhoefasan 72 60 kr., 2,2 guldfasan 72 pr. par 35 kr., 1,1 
rustand 72 pr. par 210 kr., 0,2 rustand 72 pr. stk. 105 kr., 1,1 hvidbrystet 
landand 72 pr. par 40 kr., 1 stk. papegøjebur, 3 stk. fuglebure, 4 stk. 
nymfeparakitter pr. stk. 40 kr. Evt. byttes med prydænder, fasaner, 
dværgpapegøjer og parakitter. 

Ole Schmidt, GI. Kirkevej 2, 6340 Kollund, tlf. (046) 78658 efter kl. 19. 

Sælges: 3,1 sangparakit 72, 1,1 rødbuget med 3 unger, nogle rosenhove¬ 
det dværgpapegøjer 72. 

I bytte kan evt. tages 1,1 aymara eller 1,1 turkisparakitter. 

Købes: 0,1 pennant fra 72, evt. sælges 1,0 do. 72. 

Ønskes byttet for blodfornyelse: 1,0 eller 0,1 pennant fra 72, sunde og 
kvikke fugle haves og fordres. 

Knud H. Mikkelsen, Nymarksvej 1, 9400 Nørresundby. 

Sælges: 3,1 rødbrystet græsparakitter, unger fra maj-juni 72. 

Carlo Henriksen, Bergmannsvej 89, Thunø, 5700 Svendborg, 
tlf. (09) 20 53 61 mellem kl. 18-19. 

Sælges: Turkis, splendid, bourks, sangparakitter, nymfer, alle fra 72. 
Svend Christensen, Kogsbøllevej 56, 5800 Nyborg, tlf. 31 38 04 eft. kl. 17. 

Sælges: 8 diamantduer 25 kr. stk., 4,3 kin. dværgvagtler 35 kr. pr. par, 
1,0 kin. do. sølv 20 kr., alt fra 1972 og frilufts voliere; kan byttes med 
hvide kanarier og 0,1 sølv-dværgvagtel. 

Anny Meyer, Stensby, 5485 Skamby. 

Sælges eller byttes: 5 rødvingede parakitter, 1,2 gule sangparakitter, 1,1 
elegant, 1,1 turkis, 3,3 nymfeparakitter, 2,3 pragtrosella. 

Købes: Sorth.-, rødh-, rosenh. dværgpapegøjer. 

Kaj Herse, Vestervang 16, 6091 Bjert. (05) 57 23 65. 

Sælges: 1,1 turkis 2 år, 1,1 sangparakitter 1972, 1,1 diamantduer 1971, 
1,1 kin. dværgvagtler. 

A. Linde Jacobsen, Posthusvej 58, 5700 Svendborg. 

Sælges: 4,4 yorkshire-kanarier, gule, fastringede 1972 fra friluftsvoliere, 
kr. 180,- pr. par. 

T. Juul, Gråbynkevej 25, tlf. BE 7504, 2700 Brh. 

Købes: 0,1 sølv-, blå- eller evt. guldlizard. Afhentes i Jylland. 

Villy Tversted, Resedavej 31, 8600 Silkeborg. 

Sælges: 10,10 renhvide risfugle af prima kvalitet efter ærespr. stamme. 
Ubeslægtede sympatipar, fast ring 71 og 72. 

Poul Frandsen, Brønshøjvej 80, 2700 Kbhvn. Brh., tlf. (01) 71 79 25. 

Sælges: Engelske undulater. Lutino, opaline lysegrønne og opaline grå- 
grønne samt diamantduer. Fuglene er yngleklare. Evt. bytte med Stan¬ 
ley eller bourks. 

Poul Pedersen, Tjørneallé 11 st., 4200 Slagelse, tlf. (03) 52 54 36. 

Sælges: Stort fuglebur, længde 70 cm, bredde 40 cm, højde 65 cm, sæl¬ 
ges billigt. 

Poul Jacobsen, Astridsvej 43, 2770 Kastrup, tlf. 50 97 80. 

Sælges: 4 rødvingede parakitter 1972; 1 do. 1971. 

Kaj Jørgensen, Maribovej 147, 4900 Nakskov, tlf. (03) 92 19 78. 

Købes: 1,0 kraftig højgul yorkshire fra 1971, 1,0 stor border med top 
fra 1971. 

Martin Jørgensen, Helgesensgade 13, 2., 2100 København 0. 

Sælges: 3,3 diamantduer. 

Købes: 1,0 taranta. 

Bent Mathiasen, Aa vej 1, Dyrup, 5250 Fr. Bøge. 

Sælges: 5 rødhovedet dværgpapegøjer, 0,1 grå kardinal. 

Købes: 1,1 evt. 0,1 sodbrunhovedet dværgpapegøjer. 

Bent Petersen, Esbjergvej 82, 6000 Kolding, (05) 52 41 04. 

Sælges: 1,0 harlekinvagtel. 

Ole Nielsen, Arnesvej 20, 2700 Brønshøj, BE 9523. 

Sælges: 10 undulater, 3 nymfeparakitter 1972. 

H. Clausen, Brønshøj, tlf. 60 29 92. 

Sælges: 2,2 bjerglori, 8 stk. turkis, alle unger fra 72. 

Købes: 0,1 rødhovedet papegøjeamadine, 0,1 orangehovedet dværgpape¬ 
gøje, Agapornis pullaria. 

Ej gild Jensen, Gesingevej 11, 5993 Landet, Taasinge, 
tlf. (09) 54 12 87, bedst mellem 18 og 20. 

Sælges: Papegøjer, Agapornis personata nigrigenis. Parakitter, elegant, 
turkis, splendid, alt unger fra 1972. Sendes ikke. 

Steen-Ove Nielsen, Søholm, tlf. (03) 19 16 26, 3480 Fredensborg. 

Købes: 0,1 vinrød amarant, 1,1 broget astrild, 1,1 wieners astrild. 
Sælges: 2,2 sommerfuglefinke 72, 2,0 gulbrystet astrild 72, 2,0 tigerfinke 
71. 

Poul Hansen , Lynge vænge 24, Lynge, 4180 Sorø. 

Sælges: 2,2 bourksparakitter 70-71 pr. par 175 kr., 2 unger sorthovedet 
dvp. 60 kr. stk. eller byttes med andre parakitter. 

Købes: 0,1 sangparakit. 

Peter V. Mortensen , Jørgen Pedersensvej 8, 2., 6700 Esbjerg. 

Sælges: 1,1 elegant (ynglepar) 69-70 450 kr., 3 stk. elegant 72, 0,2 splen¬ 
did 72 150 kr. stk., evt. byttes med 1,1 pennant (den røde art) eller 
rødhovedet papegøjeamadiner. 

Erik Hansen , Slotsvænget 17, 4200 Slagelse. 

Sælges: Kanariefugle. Evt. kan 1,1 bourksparakitter eller 1,1 sangpara- 
kitter tages i bytte. 

Verner Johnsen, Klostervej 24, 6900 Skjern, tlf. (07) 35 02 93. 

Sælges: 1,1 rødøret byl-byl. 

Købes: Gulpandet bladfugle. 

Erik Andresen, Byvej 53, 3600 Frederikssund, tlf. (03) 31 09 01. 

Sælges: Følgende .udstillingsundulater af eng. type m. D.U.K. ring og 
stamkort sælges; avlsfugle, hvoraf* nogle kåret i 1. kl., samt mange 
gode ungfugle, »havde bedste begynder hun og han 1971«. Bestanden 
skal reduceres til under det halve, derfor absqlut rimelige priser. 

Evt. gamle danske og norske mønter samt parakitter og dv.papegøjer 
tages i bytte. 

Henvendelse på tlf. (03) 92 07 35 aften kl. 17 samt lørdag og søndag. 
Heine Lauritsen, Briickersvej 16, 4900 Nakskov. 

Sælges eller byttes med nedenstående: 0,1 sortnakket pirol (Oriolus 
chinensis) og 0,1 stribet pitta (Pitta guajana). 

Købes: 0,1 sorthovedet dværgpapegøje og 1,0 rosenhovedet dværgpape- 
gøje. 

Bent Hansen, Agerlykke, 5472 Særslev, tlf. (09) 84 1066. 

Sælges: 1,0 blå honningsuger, 1,1 rødhovedet amadine, 1,1 brillefugl. 
Jens Martin Nielsen, Stationsvej, 4951 Nørreballe, tlf. (03) 88 91 24. 

Sælges: Gloster fancy kanarier. 

Jens Martin Nielsen, Stationsvej, 4951 Nørreballe, tlf. (03) 88 91 24, 

Sælges: Recessiv hvide kanarier og gule med hvid arvelighed. 

Jens Martin Nielsen, Stationsvej, 4951 Nørreballe, tlf. (03) 88 91 24. 

DRIFTSREGNSKAB FOR FORENINGEN FOR FUGLEVENNER 
1. oktober 1971 - 30. september 1972 

Indtægt Udgift 

Kontingenter . 40.053,77 

Renter, bank . 1.091,18 

Renter, giro. 431,65 

Møder m. m. 1.987,19 

Bestyrelsesmøder. 105,00 

Lokale. 1.000,00 3.092,19 


Tilsluttede foreninger ydet . 500,00 

STUEFUGLENE: 

Trykning .27.318,85 

Forsendelse . 4.688,59 

TIL, tryks. m. m. 3.759,29 

Refusion redaktion . ... 1.100,00 36.866,73 

Annoncer . 3.095,00 

Gamle årgange .. 165,00 3.260,00 33.606,73 

Forsikringer. 115,30 

Guldsmed, præmier m. m. ... 222,30 

Samarbejdet . 238,25 

Kongres. 250,00 

Refusion administration . 600,00 

Refusion sekretær . 400,00 

Materielopbevaring. 300,00 

Bogkøb. 120,00 

COM. 207,75 

Hjemmebedømmelse. 145,00 

Platter . 315,00 

Driftsoverskud. 2.384,08 


42.036,60 42.036,60 


KAPITALKONTO: 

Beholdning 1. oktober 1971 . 22.313,27 

Driftsoverskud . 2.384,08 24.697,35 

Beholdning 30. september 1972: 

Bankbog m. m.13.130,07 

Girokonto . 10.022,97 

Kontant . 1.544,31 

24.697,35 24.697,35~ 

AKTIVER: Valby, den 30. september 1972 

Udstillingsinventar . 800,00 J. Ulriksfeldt, kasserer 

Pokaler . 1.000,00 

Bibliotek . 1.500,00 Revideret: 

Slående sats . 600,00 København, den 11. september 1972 

3.900,00 Poul Frandsen E. Keszler Hansen 
































Cctg markt til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 ' FASAN 7622 


Punktsvejset volierenet 

1 m brede ruller a 30,5 m. 
VS"xl” masker, tråd nr. 18. 

Kr. 190,00 

Ved køb af 3 ruller 4- 5% 
Ved køb af 5 ruller 4- 10 0/ o 
Alle priser er excl. moms. 

Levering 


Volierer 1 samlesæt 

Galvaniserede 10 mm rundjems- 
rammer påsat punktsvejset net 
med */ 2 ”xr masker: 

Siderammer 97,5x180 cm kr. 31,00 
Lågerammer 97,5x180 cm kr. 45,00 
Tagrammer 97,5x195 cm kr. 31,00 
pr. efterkrav. 


DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


RDR. LUTZHØFT’s EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding.. 

Tropeblanding. 

Undulatblanding. 

Papegøjeblanding. 

Paraki tblanding. 

Turteldueblanding. 

Vagtelblanding. 

Vildfugleblanding. 

Canariefrø... .. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 


Hirse, gul. 

Hirse, hvid. 

Hirse, rød. 

Hirse, senegal . 

Hirse, mohar... 

Hirse, japan... 

Hirse, niger. 

Kolbehirse. 

Fugleryps nr. 1. 

Raps, sort.. ... 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs 


Ordrer på 50 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

V_ ) 



jo også .kød/bruden brød \ 
"og kartoflerforatvære i 
form. Ved regelmæssig 
bisætning til fbdei’et af 

R SLUIS' PERFORT 

holder De Deres fugle sunde 
og ynglevillige. 
yngleresulf-aternc forbedres 
betydeligt. 

Prøveposer stilles gerne 
gratis til disposition. 


gngras HOLGER MATIHIESSEN 

Overgaden oven VandcT44 
København K. Tlf. ASta 6245 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun 


en gros 


Spørg efter vore varer hos 
Deres leverandør 









* < J nn nur JOHANSEN 
ANNEMONEVEJ 40 
4700 NASTV6D 




TROPEHUS 


tkr- fro, tyusb. 


F. Schluntz 


Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 

T/f. GO 8756 


Bellahøjvej 129 

Privat (01) 696310 


»HELLERUP TROPEHUS« 


STRANDVEJEN 142 


— 2900 HELLERUP 


— TLF. (01) HE 7200 


Import af sjældne fugle og fisk. 

Vi yder 14 dages garanti med fuld 
ombytningsret på alle fugle 

KØB-SALG-BYTTE 

NB. Kun for medlemmer. 10% rabat 
på ethvert keb over 20,00 kr. 


Ufo OFFSET-SKIBBY 











